*Projekts*

**LATVIJAS REPUBLIKAS MINISTRU KABINETS**

2019.gada Noteikumi Nr.

Rīgā (prot. Nr.      .§)

**Grozījumi Ministru kabineta 2013. gada 5. novembra noteikumos Nr.1243 “Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam”**

*Izdoti saskaņā ar Jaunatnes likuma*

*12. panta piekto daļu*

Izdarīt Ministru kabineta 2013. gada 5. novembra noteikumos Nr. 1243 "Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam" (Latvijas Vēstnesis, 2013, 218. nr.; 2017, 26. nr., 248. nr.) šādus grozījumus:

1. Izteikt 5.8. punktu šādā redakcijā:

“5.8. atbilstības kritērijus un kvalitātes kritērijus atbilstoši atklāta projektu konkursa mērķim un to vērtēšanas kārtību.”;

2. izteikt 10. punktu šādā redakcijā:

“10. Projekta iesniedzēja un projekta iesnieguma vērtēšanas posmi:

10.1. vērtēšana atbilstoši atbilstības kritērijiem. Tās mērķis ir pārbaudīt, vai projekta iesniedzējs un projekta iesniegums atbilst noteiktajām prasībām un ir virzāms kvalitātes kritēriju pārbaudei;

10.2. vērtēšana atbilstoši kvalitātes kritērijiem.”;

13. svītrot 11. un 12. punktu;

14. Izteikt noteikumu 13. punktu šādā redakcijā:

“13. Projekta iesniegumus atbilstoši nolikumā noteiktajiem projektu vērtēšanas kritērijiem vērtē aģentūras izveidota konkursa komisija. Konkursa komisijas nolikumu pēc saskaņošanas ar ministriju izdod aģentūras direktors.”;

5. svītrot 15., 16. un 17. punktu;

6. izteikt noteikumu 18. punktu šādā redakcijā:

“18. Aģentūra atbilstoši konkursa komisijas iesniegtajam vērtējumam pieņem lēmumu par finansējuma piešķiršanu, lēmumu par finansējuma piešķiršanu ar nosacījumu, lēmumu par finansējuma atteikumu vai lēmumu par projekta iesnieguma noraidīšanu. Ar lēmuma pieņemšanu tiek noslēgts atklātais projektu konkurss.”;

7. izteikt 19. punktu šādā redakcijā:

“19. Ja projekta iesnieguma vērtēšanas procesā iegūtais vērtējums ir zemāks par 60 procentpunktiem no kvalitātes kritēriju kopējā punktu skaita, aģentūra pieņem lēmumu par projekta iesnieguma noraidīšanu”;

8. svītrot 22.1. apakšpunktu;

9. izteikt 22.4. apakšpunktu šādā redakcijā:

“22.4. novērst pretrunas, kas neietekmē projekta iesnieguma vērtējumu atbilstoši kvalitātes kritērijiem, projekta iesniegumā norādītajā informācijā.”;

10. izteikt 24. punktu šādā redakcijā:

“24. Lēmumu par finansējuma piešķiršanu, lēmumu par finansējuma piešķiršanu ar nosacījumu, lēmuma par projekta iesnieguma noraidīšanu vai lēmumu par finansējuma atteikumu projekta īstenošanai aģentūra 10 darbdienu laikā pēc lēmuma pieņemšanas nosūta projekta iesniedzējam, izmantojot oficiālo elektronisko adresi.”;

11. papildināt noteikumus ar 30.12. apakšpunktu šādā redakcijā:

“30.12. projekta iesnieguma (darbu satura) par projekta īstenošanas otro posmu iesniegšanas termiņi un izvērtēšanas kārtība ( ja attiecināms).”;

12. aizstāt 32. punktā un tā apakšpunktos vārdus “piecu darbdienu” ar ciparu un vārdu “10 darbdienu”;

13. izteikt 33. punktu šādā redakcijā:

“33. 30 darbdienu laikā pēc projekta noslēguma pārskata apstiprināšanas aģentūra veic noslēguma maksājumu, izņemot noteikumu 32.3. apakšpunktā noteiktos gadījumus, vai izraksta rēķinu par neattiecināmo izmaksu vai neizlietotā finansējuma atmaksāšanu. ”

14. izteikt 34.9. apakšpunktu šādā redakcijā

“34.9. iestādes darbības nodrošināšanai nepieciešamā inventāra un to priekšmetu iegādes izmaksas saskaņā ar normatīvajiem aktiem par budžeta izdevumu klasifikāciju atbilstoši ekonomiskajām kategorijām;”;

15. aizstāt 37.punktā vārdu “piecus” ar skaitli “10”.

16. izteikt 43.2. apakšpunktu šādā redakcijā:

“43.2. izvērtē projekta īstenotāja sagatavotos līgumā noteiktos pārskatus. Aģentūrai ir tiesības veikt līgumā noteikto pārskatu pārbaudi izlases veidā.”.

17. Svītrot pielikumu.

Iesniedzējs:

Izglītības un zinātnes ministre I.Šuplinska

Vizē:

Valsts sekretāre L.Lejiņa

I.Vonda

67358070, [ilze.vonda@jaunatne.gov.lv](mailto:ilze.vonda@jaunatne.gov.lv)